Østre Anlæg er i øjeblikket spærret på grund af et fund af en gammel artillerigranat i parkens sø. Det skriver Nordjyllands Politi på Twitter. -Ammunitionsrydningstjenesten er tilkaldt, og det er dem, der nu skal afgøre, hvad der skal ske med granaten, siger Ole Buus, vagtchef ved Nordjyllands Politi. Ufarlig granat Det er magnetfisker Carsten Møller, der har gjort det eksplosive fund, og han tilkaldte hurtigt politiet. Nordjyllands Politi oplyser desuden, at artillerigranaten er tilbage fra tiden omkring 2. verdenskrig, mens forsvarskommandoen fortæller, at der er tale om en ganske ufarlig otte centimeter artillerigranat af ren jern. Hvad der nu skal ske med granaten, vides endnu ikke. Se, hvordan det så ud, da Forsvaret tog hånd om granaten:

Referat:
Forsvarskomandoen oplyser, at der er tale om en ufarlig artillerigranat af ren jern.